Buigbare selfone dalk gou 'n werklikheid | Nuus24
Seoel – Buigbare selfone kan moontlik binnekort 'n algemene verskynsel op winkelrakke word, het die Wall Street Journal berig.Samsung is glo flink besig om buigbare skerms van plastiek, eerder as glas, te ontwikkel, wat die selfoonmark opnuut op sy kop kan keer.Dié verwikkeling word moontlik gemaak deur die maatskappy se sogenaamde Oled-skermtegnologie, wat reeds in sommige van sy televisies en slimfone gebruik word. Oled-skerms is baie dun, en kan op verskeie materiale, insluitend plastiek, aangebring word.Die Wall Street Journal het berig dat die Samsung Display Co., 'n afdeling van Samsung, in die finale fase van sy ontwikkelingsplan vir die tegnologie is. Dit beteken effektief dat buigbare skerms al in die eerste helfte van volgende jaar op die mark beskikbaar kan wees.Ander maatskappye het al buigbare skerms ontwikkel, maar geen maatskappy het in dié stadium met die massaproduksie van sulke skerms begin nie.– Lees hier meer.– Volg Nuus24 op Twitter.
Lees meer oor: samsung | selfone | slimfone VOLGENDE OP NUUS24X